[Foto’s] Betogers maak amok by Pta-hospitaalBetogers by die hospitaal. Foto: Verskaf Die polisie is op die toneel by ŉ Pretoriase hospitaal waar ŉ groep betogers Woensdagmiddag gewelddadig geraak het. Kapt. Kay Makhubela, woordvoerder van die polisie in Gauteng, het gesê ŉ groep betogers, wat vermoedelik voormalige werknemers van ŉ veiligheidsmaatskappy is, het by die Steve Biko-hospitaal opgedaag en die ingange na die hospitaal met buitebande wat aan die brand gesteek is, klippe en ander voorwerpe versper. Dit was nie onmiddellik duidelik waaroor die mense betoog nie. Volgens Makhubela is daar ŉ groot polisieteenwoordigheid op die toneel om die situasie te monitor. “Van die betogers het reeds begin om uiteen te gaan. Geen beserings is tot dusver aangemeld nie en niemand is tot dusver in hegtenis geneem nie,” het hy gesê.